Kuigi alustasin päeva vara läks näituse ettevalmistamine ja ülespanek ikkagi väga aeglaselt. Üle hulga aja ilmutasin pimikus pilte. See oli nauding, kuigi olin alguses koba. Näituse jõudsin üles täpselt kell 18. Enne jõudis Liisi  Lainese oma lapsel järel käia ja paar (õigustatult) iroonilist lauset öelda. Tõin alt poest limonaadi, komme ja krõpse. Panin need Tiina Kuusi, Kalju ja Andeia imestavate silmade all valmis ja tahtsin minema kõndida. Aga hüppasid sisse Piret, TT ja Lagle. Lapsed pistsid kõik 10 minutiga kinni. 18.30 tuli Tegova, kes kiitis mu korralikku näituseülesüanekut ("Varem oli kõik ripakil nagu saapapaelad"). Hiljem laskus Tegova huvitavasse vestlusse Andeia ja tema peikaga, kes rääkis kuidas Tiibetis puupulgaga  füüsiliselt kolmandat silma avatakse. Tegova teadis, et Vigala Sass oli sama üritanud. Aga olla mädanema läinud.